En a segunda metat d'o sieglo XX se formó una clase intelectual azerí con educación rusa u europea pero d'inspiración nacionalista. As siet decadas de dominio sovietico creyoron un profundo cambio social en Azerbaichán, con nuevas ciudatz, nuevas industrias, nuevas institucions. En 1988 encomenzó o conflicto entre armenios y azerís por a qüestión de l'Alto Karabakh. As mesmas autoridatz d'a Republica Socialista Sovietica d'Azerbaichán demandoron a los azerís de matar armenios, se facioron pogroms en tot o territorio. En conseqüencia a población azerí d'Armenia fue perseguida por os nacionalistas armenios incontrolaus que tamién facioron mortaleras pero de muita menor mida. L'exercito sovietico intervinió quan encomenzo a haber-ie amenazas xenofobas contra a población rusa d'Azerbaichán. A población armenia d'Azerbaichán emigró t'Armenia y atros países y se concentró en l'Alto Karabakh y 200.000 azerís d'Armenia fuyoron t'Azerbaichán.